《俞荪墅示以杂兴四首乃用危骊塘所次唐子西韵》
宋代·陈著

学得无名氏，游于何有乡。
熟眠胜醉酒，清虑当焚香。
富有书连架，贫无盗伏梁。
只应诗社友，时节到门墙。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。